इस सूचना पर सिटी एसपी अमन कुमार के नेतृत्व में कोतवाली डीएसपी भोला प्रसाद सदल-बल तत्काल एचइसी प्लांट अस्पताल के पीछे पहुंचे। उन्हें देखते ही बाइक सवार दोनों अपराधी फायरिंग करते हुए भागने लगे। फायरिंग में डीएसपी बाल-बाल बचे। धुर्वा थाना प्रभारी तारकेश्वर राम ने अपराधियों को पीछा कर जीप से धक्का मार कर बाइक से गिरा दिया। इसके बाद अपराधी प्लांट अस्पताल से पैदल ही फायरिंग करते हुए जेएससीए स्टेडियम के नॉर्थ गेट की ओर भागने लगे। इसी बीच नार्थ गेट के पास एसएसपी कुलदीप द्विवेदी हाथ में एक- 47 लेकर पहुंच गये।